With ongoing financial crisis due to COVID-19, Ski Lankan Cabinet had approved LKR 300 million to purchase vehicles.
The fact behind every news!, 2019 ජනාධිපතිවරණයෙන් ජනාධිපති ධූරයට පත් වූ ගෝඨාභය රාජපක්ෂ මහතා, රජයේ අනවශ්\u200dය වියදම් කපා හරින ලෙස සියලුම අමාත්\u200dයාංශ ලේකම්වරුන්ට උපදෙස් දුන් බව වාර්තා විය. විශේෂයෙන්ම අලුත් වාහන මිලදී නොගෙන දැනට සංචිතයෙහි ඇති වාහන ප්\u200dරයෝජනයට ගන්නා ලෙසත් එතුමා උපදෙස් දුන් බව පළ විය. කොරෝනා වෛරස් ආසාදනය\xa0 ව්\u200dයාප්ත වීම නිසා ආර්ථිකය අඩපණ වී ඇති මොහොතක පීඩා විඳින ජනතාවට සහන සැලසීම සඳහා රජය අධික මුදලක් වියදම් කරන බවට වාර්තා පළ විය., “දැවැන්ත මූල්\u200dය අර්බුදයක් තිබියදීත් ලක්\u200dෂ 3000ක වාහන ගන්න කැබිනට් ඇනුමැතිය” සිරස්තලයෙන් SL Story News ප්\u200dරවෘත්ති වෙබ් අඩවියක් සතු ෆේස්බුක් පිටුවක සටහනක් ඉදිරිපත් වී තිබෙනු දක්නට ලැබුණේය. පහත කතාංගය එහි අන්තර්ගතව තිබුණි., රජයේ අමාත්\u200dයංශ සඳහා වාහන 28 ක් මිලදී ගැනීමට කැබිනට් අනුමැතිය ලැබී ඇතැයි රිවිර පුවත්පත වාර්තා කරයි. නමුත් නව රජය පත්වීමත් සමගම ජනාධිපතිවරයා නියෝග කර තිබුණේ රජයට කිසිදු වාහන ලබා ගැනීමක් සිදුනොකරන ලෙසයි., කෙසේ වෙතත් එය බලයට පත් වූ විගස ජනතාව කුල්මත් කිරීම සඳහා කරන ලද හුදු ප්\u200dරකාශයක් පමණක් බව මේ වනවිට තහවුරු වී තිබේ., කැබිනට් අනුමැතිය යටතේ මෙම වාහන 28 මිලදී ගැනීම සඳහා වැය කිරීමට අපේක්ෂිත මුදල රුපියල් ලක්\u200dෂ 3000 ක් පමණ වේ., රජයට මුදල් නොමැති බව පවසමින් රාජ්\u200dය සේවකයන්ගේ මැයි මස වැටුප රජයට පරිත්\u200dයාග කරන ලෙස මුදල් අමාත්\u200dයංශ ලේකම් පී.බී. ජයසුන්දර මහතා ඉල්ලා සිටින මොහොතක වාහන මිලදී ගැනීම සඳහා රුපියල් ලක්\u200dෂ 3000ක් වෙන් කිරීම කොතරම් කාලෝචිතද යන්න දේශපාලකයන් සිතා බැලිය යුතුය.”, ප්\u200dරතිචාර රැසක් හිමිකර ගනිමින් මෙම සටහන පාලනය කරන්නන් 2100 \xa0අතර සංසරණය වී තිබෙනු නිරීක්ෂණය විය., “රාජ්\u200dය සේවයේ වැටුප් කප්පාදුවකට සාකච්ඡා යන අතරේ ලොක්කන්ට වාහන ගෙන්වීම සඳහා මිලියන 300ක් සඳහා කැබිනට් අනුමැතිය ලබා දීම සාධාරණද” යන තේමාවෙන් සුබෝධා වීරසිංහ නමැත්තියෙක් ඉදිරිපත් කර තිබූ සටහනක්ද ප්\u200dරතිචාර රැසක් හිමිකර ගනිමින් ෆේස්බුක් පරිශීලනය කරන්නන් 1900ක් අතර හුවමාරු වී තිබුණි., සහෝදරයා සහෝදරි නමැති ෆේස්බුක් පිටුවකද “අපට පඩිය පරිත්\u200dයාග කරන්න කියන ගමන්, එයාල වාහන ගන්න සල්ලි වෙන් කරන් කියපන්කො” ඉදිරිපත්වූ සටහනක්ද ෆේස්බුක් පරිශීලනය කරන්නන් රැසක් අතර හුවමාරු වී තිබෙනු දක්නට ලැබුණි., මෙම සටහන් පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය, Fact Check (සත්\u200dය තොරතුරු විමර්ශනය කිරීම), මැයි මස රාජ්\u200dය සේවයේ වැටුප හෝ ඉන් කොටසක් පරිත්\u200dයාග කරන ලෙස ජනාධිපති ලේකම් ආචාර්ය පී බී ජයසුන්දර මහතා රාජ්\u200dය සේවකයින්ගෙන් ඉල්ලා සිටි බවට පලවන වාර්තා පිළිබඳව අප පරීක්ෂා කළෙමු. 2020 මැයි මස7වැනි දින දෙරණ රූපවාහිනි නාලිකාවේ රාත්\u200dරී ප්\u200dරවෘත්ති විකාශය පහත සඳහන් අන්තර්ගතය තිබුණි, “කෝවිඩ්-19 රාජ්\u200dය සේවයේ පුරෝගාමී මෙහෙවර යන මාතෘකාවෙන්,පෞද්ගලික අයදීමක යෙදෙන\xa0 ජනාධිපති ලේකම් ආචාර්ය පී බී ජයසුන්දර රාජ්\u200dය සේවයේ වැටුප් සහ දීමනා සඳහා මාසිකව බිලියන 100ක පමණ මුදලක් අවශ්\u200dය බව පෙන්වා දෙමින් එක් මසක වැටුප නොගෙන, එම මුදල වැන්දඹු හා අනත්දරු අරමුදල ගෙවීම් සඳහා යොදවන ලෙස මහා භාණ්ඩාගාරය උපදෙස් දුනහොත් හා රාජ්\u200dය සංස්ථා, මණ්ඩල, මහ බැංකුව, බැංකු හා රක්ෂණය වැනි රාජ්\u200dය\xa0 ආයතන රජයේ බදු නොවන ආදායම් ලෙස ඔවුන්ගේ වැටුප ප්\u200dරදානය කළ හොත් අපේ රටේ මැයි මාසයේ වියදම අඩුවී ආදායම වැඩිවීමෙන් සැමවිටම කතාකරන අය වැය පරතරය අඩුකර ගැනීමට හැකිවනු ඇති බවත්, පූර්වාදර්ශයක් ලෙස ඔහු තම මැයි මස වැටුප පරිත්\u200dයාග කළ බවත් ප්\u200dරකාශ කර ඇත.”, එහි තවදුරත් කරුණු දක්වා තිබුනේ “සියලූ දෙනාටම මාසික වැටුප ලබාදීම අපහසු විය හැකි බවත්, මාසයක වැටුපෙන් අඩක්, සතියක වැටුපක් හෝ දිනක වැටුප වශයෙන් මෙම දායකත්වය ලබා දෙනු ඇතැයි තමන් විශ්වාස කරන බවද ජනාධිපති ලේකම් පි. බී. ජයසුන්දර මහතා වැඩිදුරටත් සිය ලිපිය මගින් ඉල්ලා ඇත.” යනුවෙනි, SL Story News ප්\u200dරවෘත්ති වෙබ් අඩවිය ඉදිරිපත් කළ ප්\u200dරවෘත්ති සටහනේ රිවිර web අඩවිය උපුටා දක්වා තිබූ බැවින් අප රිවිර වෙබ් අඩවිය වාහන මිලදී ගැනීම සඳහා ලක්ෂ 3000ක මුදලකට කැබිනට් අනුමැතිය හිමි වී ඇති බවට ප්\u200dරවෘත්තියක් පළ වී තිබුණේද යන්න පරීක්ෂා කළ බැලුවෙමු. “නාගරික සංවර්ධන අධිකාරියට මිලියන 300කට කුලී වාහන, ජනපති නියෝග අවසන්?”\xa0 \xa0 සිරස්තලයෙන් 2020 පෙබරවාරි මස 26 වෙනි දින පළ වූ ප්\u200dරවෘත්තියක් නිරීක්ෂණය විය., කල් බදු ගෙවීම් ක්\u200dරමය යටතේ නාගරික සංවර්ධන අධිකාරියට වාහන විසි අටක් ලබා ගැනීම සඳහා රුපියල් කෝටි 30 ක මුදලක් සඳහා කැබිනට් අනුමැතිය හිමිවූ බව එම ප්\u200dරවෘත්තිය දක්වා තිබුණි. මේ පිළිබඳව කිසිදු කැබිනට් දැනුම්දීමක් සිදුකර ඇත්දැයි අප පසුගිය දින කිහිපය තුළ නිකුත් කර ඇති කැබිනට් මණ්ඩල තීරණ දැනුම්දීම් පිළිබඳ පරීක්ෂා කර බැලුවෙමු., අමාත්\u200dය මණ්ඩල තීරණ | කැබිනට් තීරණ මාර්තු 06, නමුත් එබඳු කිසිදු දැනුම්දීමක් අපට දැක ගැනීමට නොහැකි විය. එසේම නිල වාහන භාවිතය පිලිබඳ කරුණු පරීක්ෂා කිරීමේදී මාර්තු මස 19 වන දින පළකර තිබු කැබිනට් මණ්ඩල දැනුම්දීමේ මෙසේ සඳහන් වී තිබෙනුද අපට නිරීක්ෂණය විය., අමාත්\u200dය මණ්ඩල තීරණ 2020.03.19, ලක්ෂ 3000ක් වටිනා වාහන මිලදී ගැනීමේ පුවත සම්පූර්ණයෙන්ම ගොතන ලද සාවද්\u200dය පුවතක් බව ප්\u200dරකාශ කරමින් කැබිනට් ප්\u200dරකාශක උසස් අධ්\u200dයාපන, තාක්ෂණ, නවෝත්පාදන හා තොරතුරු හා ජනමාධ්\u200dය අමාත්\u200dය ආචාර්ය බන්දුල ගුණවර්ධන මහතා ප්\u200dරකාශ කර තිබුණි. තවදුරටත් කරුණු පැහැදිලි කරමින් ප්\u200dරවෘත්ති නිවේදනයක් නිකුත් කරමින් සඳහන් කර තිබූනේ මෙලෙසිනි., “පාර්ලිමේන්තු මහා මැතිවරණය 2015 – අග්\u200dරාමාත්\u200dයවරයා සහ අමාත්\u200dයවරුන් විසින් සිය පක්ෂය අපේක්ෂකත්වය ප්\u200dරවර්ධනය සඳහා නිල වාහන පාවිච්චි කිරීම හා ඒ සම්බන්ධයෙන් මුදලක් රජයට ගෙවීම අවශ්\u200dයතාවය” යන මැයෙන් එවකට මුදල් අමාත්\u200dයවරයා විසින් අමාත්\u200dය මණ්ඩලය වෙත ඉදිරිපත් කරන ලද අංක 15/1090/613/082 හා 2015.07.14 දිනැති හා 2015.07.22 දිනැති අමාත්\u200dය මණ්ඩල තීරණ පූර්වාදර්ශයක් කර ගනිමින් ගරු අග්\u200dරාමාත්\u200dයතුමා විසින් 2020 මාර්තු 18 වන දින අමාත්\u200dය මණ්ඩල පත්\u200dරිකාවක් ඉදිරිපත් කර ඇත. එම අමාත්\u200dය මණ්ඩල පත්\u200dරිකාව මගින් ගරු අග්\u200dරාමාත්\u200dයතුමන් නිර්දේශ කර ඇත්තේ අග්\u200dරාමාත්\u200dය, කථානායක, විපක්ෂ නායක, අමාත්\u200dයවරුන් සහ හිටපු රාජ්\u200dය අමාත්\u200dයවරුන් වෙත අනුයුක්ත කර ඇති නිල වාහන සහ නිල නිවාස තමන්ගේ පක්ෂයේ ප්\u200dරවර්ධන කටයුතු සඳහා හෝ මැතිවරණ කටයුතු සඳහා භාවිතා කරන්නේ නම් නිල වාහනයකට මතකට රුපියල් ලක්ෂයක් හෝ නිල නිවෙස සඳහා මාසිකව රුපියල් ලක්ෂයක් සිය පෞද්ගලික මුදලින් රජයට ගෙවිය යුතු බව වන අතර අමාත්\u200dය මණ්ඩලය විසින් එම නිර්දේශය අනුමත කර ඇත, කෙසේ වුවද මැතිවරණය පැවැත්වෙන දිනය කල් දැමූ නිසා මනාප අංක මෙතෙක් නිකුත් කර නොමැති හෙයින් ඉහත තීරණය ක්\u200dරියාත්මක කල යුතු දිනය පිළිබඳව 2020 මැයි 06 දිනැති අමාත්\u200dය මණ්ඩලයේ දී සාකච්ඡා කරන ලද අතර එහිදී අමාත්\u200dය මණ්ඩලය තීරණය කර ඇත්තේ මනාප අංක නිකුත් කිරීමෙන් පසුව පමණක් අදාළ මුදල අග්\u200dරාමාත්\u200dයතුමන්ගෙන්, කථානායකතුමන්ගෙන්, විපක්ෂනායකතුමන්ගෙන් සහ අමාත්\u200dයවරුන්ගෙන් අයකරගත යුතු බවයි. එසේ වුවද හිටපු රාජ්\u200dය අමාත්\u200dයවරුන් ඉහත පහසුකම් භාවිතා කරන්නේ නම් ඔවුන්ගේ අදාළ මුදල මුල් අමාත්\u200dය මණ්ඩල තීරණ ක්\u200dරියාත්මක වන 2020 මාර්තු 18 වන දින සිටම බලපැවැත්වෙන පරිදි අයකරගත යුතු බවට තීරණය කර ඇත.”, 2020 මැයි මස 6 වැනි දින පැවැත්වු කැබිනට් රැස්වීමේදී වාහන මිලදී ගැනීම සඳහා ලක්ෂ 3000 ක මුදලක් අනුමත වූයේ දැයි අප පරික්ෂා කළද එදින කැබිනට් තීරණ දැනුම් දීමේ ප්\u200dරවෘත්ති සාකච්ඡාවේ දී එවැනි කිසිදු තීරණයක් පිළිබඳව ප්\u200dරකාශ නොවිණි. රජයේ ප්\u200dරවෘත්ති දෙපාර්තමේන්තුව විසින් 2020 මැයි මස 6 වැනි දින පැවැත්වූ කැබිනට් රැස්වීමේදී ගත් තීරණ පිළිබඳව නිකුත් කළ නිවේදනය පහත දැක්වේ., එම නිල නිවේදනය පහතින්., English PR | Sinhala PR, , Conclusion (අවසාන නිගමනය), අපගේ විමර්ශනයෙන් පැහැදිලි වන්නේ කෝටි තිහක් මුදල වැයකර වාහන විසි අටක් මිලදී ගැනීම සඳහා කැබිනට් අනුමැතිය හිමි වූ බවට පළකර ඇති පුවත සම්පුර්ණයෙන්ම සාවද්\u200dය පුවතක් බවත් එබඳු වාහන මිලදී ගැනීමක් සඳහා\xa0 රුපියල් ලක්ෂ 3000ක මුදලක්\xa0 අනුමත කිරීමක් සිදු වී නොමැති බවත්ය., එබැවින් රාජ්\u200dය සේවකයින්ගේ වැටුප් පරිත්\u200dයාග කරන ලෙස ඉල්ලා ඇති අවස්ථාවක, වාහන මිලදී ගැනීම සඳහා රජය ලක්ෂ 3000ක\xa0 කැබිනට් අනුමැතිය ලබාදුන් බවට පළවන ප්\u200dරවෘත්ති සාවද්\u200dය පුවත් බවට නිගමනය කරමු., Title:ලක්\u200dෂ 3000ක වාහන ගන්න කැබිනට් ඇනුමැතියක් ලැබී නොමැත!, Result: False, thank you for your information.
ලක්‍ෂ 3000ක වාහන ගන්න කැබිනට් ඇනුමැතියක් ලැබී නොමැත! - Factcrescendo Sri Lanka